
Müəyyən homeopatik dərman vasitələrinə və onların qeydiyyat sənədlər toplusuna olan
XÜSUSİ TƏLƏBLƏR
1. Homeopatik dərman vasitələrinin qeydiyyat sənədlər toplusunun materiallarında terapevtik effektivlik haqqında sübutları olmadığı halda, bu cür dərman vasitələri aşağıdakı tələblərə cavab verməlidir: 
1.1. dərman vasitələri daxilə və ya xaricə istifadə üçün nəzərdə tutulmalıdır;
1.2.  dərman vasitəsinin üzərindəki markalanma mətnində və ya ona aid hər hansı bir məlumatda istifadə üçün konkret göstərişlər olmamalıdır;
1.3. dərman vasitəsinin həllolma dərəcəsi onun təhlükəsizliyinə zəmanət verməlidir; xüsusən də tərkibindəki substansiya (allopatiyada istifadə olunan və həkim resepti tələb edən) əsas məhlulunun 1/10000-dən çox və ya minimal dozası 1/100-dən çox ola bilməz.
2. Dərman vasitəsinin seriyadan seriyaya farmasevtik keyfiyyətini və onların eyniyiliyini nümayiş etdirmək üçün qeydiyyat sənədlər toplusuna aşağıda göstərilənlər əlavə edilir:
2.1. homeopatik xammalın və ya xammal növlərinin farmakopeyada (Avropa farmakopeyası, mövcud olmadıqda isə ABŞ, Böyük Britaniya, Almaniya və ya “Şvabe” homeopatik farmakopeyası), göstərilmiş elmi adları və istifadəsinin müxtəlif yolları, dərman formaları və həllolma dərəcələri haqqında məlumatlar; 
2.2. homeopatik xammalın və xammal növlərinin əldə olunması və nəzarətin təsvirini və müvafiq biblioqrafiya əsasında onun (onların) homeopatik təbiətinin əsaslandırılmasını əks etdirən sənədlər toplusu;
2.3. hər bir dərman forması üçün istehsal və nəzarətin təsviri, habelə dərman vasitəsinin həll olunma və təsirinin gücləndirilməsi üsulunun təsviri; 
2.4. istehsal üçün lisenziyanın surəti (istehsalçının ölkəsinin qanunvericiliyinə əsasən lisenziya yalnız elektron formada olduğu halda (məsələn, ABŞ-da) müvafiq rəsmi sayta istinad etməklə ərizəçinin imzası və möhürü ilə təsdiq olunmuşlisenziyanın çap olunmuş surətini təqdim etmək lazımdır);
2.5. dərman vasitəsinin istehsalının EİT tələblərinə uyğunluğunu təsdiq edən sənədin notarial qaydada təsdiq olunmuş surəti;
2.6. qablaşdırılmanın üzərində markalanmanın mətni barədə təkliflər;
2.7. xarici qablaşdırmada tam informasiya verilmədikdə, Təlimatın 14 nömrəli Əlavəsinin tələblərinə əsasən tərtib edilmiş istifadə təlimatı; 
2.8. dərman vasitəsinin stabilliyi haqqında məlumatlar.
